Обект: „изработване на подробен устройствен план – план за застрояване на лесопарк\nИзтегляне 247.41 Kb.\nОБЕКТ: „ИЗРАБОТВАНЕ НА ПОДРОБЕН УСТРОЙСТВЕН\nПЛАН – ПЛАН ЗА ЗАСТРОЯВАНЕ НА ЛЕСОПАРК\nФАЗА: ПУП – предварителен проект ПЗ\n/арх. С. Алексиева/\n/арх. М. Костадинова/\n/инж. Г. Чонов/\nпроектирано: март 2017 год.\nОБЯСНИТЕЛНА ЗАПИСКА – архитектура\nОПОРЕН ПЛАН М 1:2500\nПЛАН ЗА ЗАСТРОЯВАНЕ М 1:2500\nФУНКЦИОНАЛНО ЗОНИРАНЕ – СХЕМА М 1:2500\nчаст АРХИТЕКТУРА - арх. Силвия Алексиева – ръководител\nарх. Мария Костадинова\nчаст ГЕОДЕЗИЯ – инж. Деян Димитров\nинж. Стоимен Стоянов\nчаст ПАРКОУСТРОЙСТВО – ланд. Арх. Камен Каменаров\nчаст ЛЕСОУСТРОЙСТВО – инж. Тонка Иванова\nчаст КОМУНИКАЦИИ – инж. Ралица Георгиева\nчаст ВОДОСНАБДЯВАНЕ и КАНАЛИЗАЦИЯ - инж. Пламен Тодоров\nчаст ЕЛЕКТРИЧЕСКИ МРЕЖИ – инж. Венета Табияшка\nПроектирането на ПУП – План за застрояване на Зона за отдих „Лесопарк Липник” е в две фази - Предварителен и Окончателен проект. Възложител е Община Русе. „ГЕО-ЧОНОВ” ООД е изпълнител след участие в обществена поръчка. Предоставено е подробно Задание за проектране oт възложителя.\nЗа предварителния проект са извършени проучвания и е направен анализ на съществуващото положение с изводи по следните специал–ности - архитектура, геодезия, паркоустройство, лесоустройство, инже–нерни мрежи – комуникации, електроснабдяване, ВиК. Изводите и насо–ките по специалности са отразени в графичната част на предвари–телния проект – част план за застрояване.\nПри разработването на проекта авторският колектив се е съобразил с изискванията на действуващата нормативна база в България и конкретно съгласно:\n- Закон за устройство на територията / ЗУТ /;\n- Закон за горите /ЗГ /;\n- Закон за кадастъра и имотния регистър / ЗКИР/;\n- Закон за защитените територии /ЗЗТ /;\n- Закон за опазване на околната среда /ЗООС /;\n- Закон за биологичното разнообразие / ЗБР /,\nкакто и следните Наредби:\nза правила и нормативи за устройство на отделните видове територии и устройствени планове;\nза обем и съдържанието на устройствените планове;\nза опазване на озеленените площи и декоративната расти-телност;\nза планиране и проектиране на комуникационно-транспортните системи в урбанизираните територии;\nза правила и норми за разполагане на техническите проводи и съоръжения в населени места;\nза условията и реда за извършване на оценка на въздейст-вието върху околната среда;\nза условията и реда за извършване на оценка за съв–местимстта на планове, програми, проекти и инвестиционни предло–жения с предмета и целите на опазване на защитените територии,\nкакто и всички специализирани законови и подзаконови актове, отнасящи се за устройството на териториите и конкретния проект.\nЗоната за отдих „Лесопарк Липник” е разположена в землището на с. Николово, на 10 км в посока изток от град Русе. Територията е непос–редствено в югоизточна посока на едноименното езеро. Тя изцяло попада в горски масив. Обхватът на проекта е конкретизиран със заданието. Преобладаващата част е общинска собственост, придобита след процедура за замяна през 2015 г. Обща площ 2066 286 дка. В нейния обхват попадат и поземлени имоти частна и държавна собст–вености.\nТериторията на проекта към този момент не попада в район с одобрен Общ устройствен план /ОУПО/.\nОСНОВНА ЦЕЛ НА ПУП:\nОсновната цел на проекта е поставена от Община Русе със заданието на проекта - Създаване на устройствена зона, определяща основните функции на „Лесопарк Липник”.\nКонкретните задачи изискват: цялостна реконструкция и осъвре–меняване на територията; превръщане на лесопарка в притегателна и атрактивна зона за отдих на русенци и гостите на общината; функ–ционално зониране на територията; изграждане на съвременна ин–фраструктура; благоустройствени, паркоустройствени и лесоустройс–твени мероприятия, обогатяващи и обезпечаващи елементите за отдих, спорт, развлечения, култура, подчертаващи сезонното природно богат–ство на Лесопарка.\n„Лесопарк Липник” е сред най близките и предпочитани места за краткотраен отдих и туризъм от средата на миналия век. Изграждането и оформянето на основната зона като парк започва през 50-те години на 20 век. Намира се в огромен горски масив от липови дървета, откъдето произлиза и името му. И вече повече от 60 години е любимо място на русенци, особено в летните месеци. С романтичните кътове, паркови елементи и детайли, зоните за отдих и спорт, той продължава да е притегателен център. През 70-те години се оформя и като почивна зона и някои бази стават седмични детски градини. Лесопаркът става средище на международни и правителствени срещи с изграждането на правителствената резиденция „Липник”.\nВ лесопарка от много години се провежда ежегодно традиционен събор – на Илинден, 02.08. В последните години по време на събора се провежда фолклорен национален конкурс /за Северна България/ - проведени са 5 конкурса.\nСТРУКТУРНИ ДЕЙНОСТИ ИЗПЪЛНЕНИ В ПРОЦЕСА НА ПРОЕКТИРАНЕ:\nВсеобхватен анализ на територията, предмет на проектиране:\nТериторията на „Лесопарк „Липник” е оформена като такава през 50-те години на миналия век. Функционалната схема и до днес е в основата на лесопарка. Запазени са много от елементите и акцентите , някои доразвити впоследствие – особено емблематичните: Аязмото с бялото момиче, Черното момиче, езерото с лилиите и водната пътека, мостчетата и др.\nХълмист терен. Средна надморска височина 154 м. На места в лесопарка теренът е по-нагънат и дава големи възможности за модел–ране и организация на различни дейности и функции..\nБреговата ивица около езерото е ерозирала и са необходими цялостни мероприятия за укрепване особено в района на кулата и под „Овчарска лъка”\nЗоната за отдих „Лесопарк Липник” е разположена на северо–западния склон над езерото. Територията частично се огрява от слънчеви лъчи рано сутрин и късно след обед. За горещото лято про–хладата е благодатна за посетителите на парка.\nНай-голямото богатство на района е горския масив от липови гори. Горският масив е 200 000 дка и се счита за най-голям на тери–торията на България. Община Русе е собственик на 1419 127 дка горски територии в „Лесопарк Липник”, землище на с. Николово. Има и други видове:\nиглолистни насаждения – бял бор, чер бор, смърч, зелена дуглазка, които образуват иглолистни култури. Те са на възраст от 39 до 54 години. Разположени са на площ от 211 533 дка. Създадени са изкуствено.\nшироколистните видове дървесина са разположени на площ от 1009 928 дка. Има следните видове: сребриста липа, зимен дъб, летен дъб, черен дъб, космат дъб, благун, ясен, явор, бряст, клен, габър, черница, бреза, акация, махалебка и др. Преобладаваща част в тях е сребролистаа липа. Възрастта им е на 74, от 94 до 99 години.\nИма и някои уникални дървесни видове. На площ от 69 912 дка са разпо–ложени поляни, дворни места, просеки, пътища и паркинги, блато и мочур.\nПо данни на Горскостопанския план от 2012 г. състоянието на горите като цяло е добро.\nКъм момента на проектиране според функцията общинските гори са разпределени на: зелени зони – 740 111дка, курортни гори – 92 621 дка, семепроизводни насаждения – 278 072 дка и със стопанска дървопроизводителна функция – 336 099 дка.\nОсвен горска, храстова и тревна растителност в парка обитават пернати и сухоземни животни.\nСъчетанието на горски територии и водните обекти, правят природата в лесопарка уникална.\nДве големи езера са в района, които образуват каскада. Голямото езеро „Липник” е с размери около 1500/300 м. Има още две езера, които са вътрешни. Най-малкото е особено атрактивно с водните лилии в него.\nВ зоната на лесопарка има .3.извора. Аязмото е най-важното и привлекателно и до днес водата му се счита за лековита. Изворите е необходимо да се каптират добре, за да не се пренасочи водата.\nМного благоприятен климат с характерните четири сезона. Мек климат, много тихо и спокойно през сезоните благодарение на релефните дадености.\nГолемият празник в лесопарк Липник е на Илинден. Началото идва от съществуващия старобългарски манастир „Свети Илия” в центъра на възвишението , където е вторият извор. Тук са идвали редовно бого–молци, особено на празника на Свети Илия. Манастирът е разрушен през османското робство. На негово място е изграден мюсюлмански храм /теке/ за дервиши суфии. От тук и популярното наименование Текето, което и днес се използва за лесопарка. Храмът е съборен през 1826 г.\nПрез годините нееднократно са отправяни искания за възстановяванв на манастира.\nНа територията, предмет на разработката, има на практика почти всички видове собственост. Най-голяма е общинската собственост след извър-шената размяна с държавна собственост през 2015 г. Голямата част е горска територия. Част от нея са водни площи и територия за транспорт. В обхвата на лесопарка има държавна собственост и частна собственост. Част от тях са сгради за курортна /туристическа/ дейност. Само 7 /седем/ имота са с устройствени планове.\nПриложен е списък на имотите и собствениците.\nСЪСТОЯНИЕ НА СГРАДНИЯ ФОНД:\nСъществуващият сграден фонд е строен в края на 60-те и основно през 70-те години на 20 век. Едва през последното десетилетие в някои от тях са извършени ремонтни и реконструкционни дейности. Като цяло сградният фонд е остарял и амортизиран. Това налага сериозна намеса за обновяване и привеждане в съответствие с дейст–вуващата нормативна база.\nКъм момента на проектиране общественото обслужване е сведе–но до следните видове:\nТранспорт – редовен градски транспорт до с. Николово. При обществени мероприятия се прави конкретна заявка за влизане и спиране в лесопарка;\nОбществено хранене – към момента на проек–тиране работят целогодишно само два обекта: „Липите” и „Овчарска лъка”; сезонно – „Кипариса”; временно – при про–веждане на съборите и други масови мероприятия – премес–тваеми обекти;\nОбекти за подслон и настаняване на гости – пос–тоянен режим на работа на комплекс „Липите” и спортната база, периодично – някои от базите на Община Русе, на Горско стопанство, на фирмите;\nАтракции и забавления:\nежегоден традиционен събора на 02.08.- Празник на липата;\nсъществуващ зоокът /макар и не голям / - представлява притегателна атракция за деца и възрастни. Той е с площ от 5,652 дка и не отговаря като цяло на нормативната уредба;\nриболов и спортен риболов;\nсъстезания по корабомоделизъм;\nсъстезания по триатлон;\nразлични спортни състезания и други организирани мероприятия; досега са се провеждани републикански първен–ства по кану – каяк. Езерото се използва за тренировки на водните спортове.\nПАРКОУСТРОЙСТВО И ЗЕЛЕНА СИСТЕМА:\nНаправен е пълен анализ. В лесопарка има оригинални паркови растителни видове. На входа на голямото езеро има блатен кипарис, топола-кавак. Около средното езеро – чинари и върби. Около паркинга и чешмата с двата чучура – Гинко Билоба. Южно от Бялото момиче – магнолия, а западно – тис. В малкото езеро – водни лилии.\nНаблюдават се много издънки, които ограничават видимостта. Малкото чимшири боледуват и почти са загинали.\nВсички паркови елементи са много остарели, а някои от тях в много окаяно състояние.\nПътеката в малкото езеро се нуждае от ремонт. Мостчетата също са в лошо състояние.\nСЪСТОЯНИЕ НА ЕЛЕМЕНТИТЕ ЗА СПОРТ, ОТДИХ, ТУРИЗЪМ И ДРУГИ:\nЛесопарк „Липник” от години е място за спорт, отдих и туризъм. Най- популярни са водните спортове, благодарение на голямото едно–именно езеро.\nПостроените гребна база на северния бряг /строена през 1985 г./, базата на „Локомотив” за академично гребане на северния бряг / построена 1982 г./ и кулата с трибуни на югоизточния бряг /построена през 1985 г/ дават възможност да се провеждат ежегодни първенства по кану-каяк и няколко международни. Езерото е база за тренировки на кану-каяка и на академичното гребане. На спортната база след като става собственост на община Русе е направен ремонт и тя разполага с 35 места за настаняване, зала за конференции и зала за хранене /с кетаринг/. Кулата с трибуните има необходимост от основен ремонт по всички направления – конструкции, не отговаря на действащите норми по енергийна ефективност, амортизирани мрежи и др.\nПо време на републиканските състезания са акостирали средно по 200 лодки в района от „Овчарска лъка” до кулата.\nВ езерото са монтирани съоръжения за овеховане на дистанциите за състезания по кану-каяк.\nПрез 1980 г. се обособява малкото вътрешно езеро. В него се провеждат спортни състезания по корабомоделизъм.\nС годините елементите за отдих са се амортизирали и остарели .\nКОМУНИКАЦИИ И ТРАНСПОРТНИ СЪОРЪЖЕНИЯ\nСъществуващо положение на транспортната инфраструктура на територията на Лесопарк Липник:\nТериторията на Лесопарка се обслужва от общински път RSE 2149 Николово-Червена вода и вътрешни пътища до съществуващи почивни бази, заведения и други кътове за отдих.\nСъществуващите обслужващи пътища и пешеходни алеи са удобни за връзка и достъп до обектите на територията на Лесопарка, но са с недостатъчна широчина, с изключение на общинския път Николово-Червена вода.\nСъстоянието на настилките на пътните платна е незадово–лително. Асфалтовото покритие е силно износено, има повсеместно наличие на мрежовидни и единични пукнатини, дупки и кръпки.\nПаркингите са разположени предимно около заведенията и в централната част на Лесопарка.\nНяма предвиден обществен транспорт до територията на Лесо–парка. Автобусната линия, обслужваща с. Николово изпълнява курсове до Лесопарка само в дните на празника на селото – началото на август /съответно събота и неделя/.\nНа територията на Лесопарка има съществуваща електроразпре–делителна мрежа – трафопостове, захранващи електропроводи /кабел–ни и въздушни/ и мрежи ниско напрежение за захранване на обектите. На територията съществува и водопроводна мрежа, осигуряваща необ–ходимите водни количества и налягане.\nПредмет на предварителния проект е изясняване на съществу–ващите мрежи на територията и прогноза за необходимостта от тяхното доразвитие. Отразяването им в графичен вид ще се извърши в следващата фаза, когато след обществено и експертно обсъждане ще се уточни местоположението и капацитета на конкретните обекти в територията.\nАнализът на природо-географските условия и изградеността на парка насочват към основния извод – недостатъчно използване на наличните дадености и ресурси – близост до град Русе, големи горски масиви, водни площи, развита комуникационна мрежа, благоуст–ройствени дейности и недостатъчна поддръжка на територията. Същес–твуват всички необходими предпоставки Лесопаркът да се обогати функционално и се доразвие чрез изграждане на нови обекти и се изгради система за неговата поддръжка и охрана.\nПРОЕКТНО ПРЕДЛОЖЕНИЕ – ПУП – ПЛАН ЗА ЗАСТРОЯВАНЕ\nРазработването на Подробния устройствен план във фаза пред–варителен проект е извършено на база:\nПодробен анализ на територията , предмет на разработката;\nГеодезическа снимка на територията с изясняване на различията от съществуващите на место елементи и отразяването им в теренно-ситуационната снимка по действителното им положение.\nОБХВАТ НА ТЕРИТОРИЯТА\nТериторията, предмет на ПУП обхваща горския масив изцяло на юг от езерото Липник. Границите са посочени в графичните материали. Самото голямо езеро не е в обхвата на разработката. Независимо от това и поради факта, че то в голяма степен влияе и определя характера за развитие на зоната, проектантският колектив се съобразява и предлага включването на водните спортове и свързаните с водата дейности за рекреация и спорт в общата насока за развитие.\nТериторията е с площ общо 2066 286 дка, включително терените с различна собственост. Площта на обхвата само с общинска собственост е дка.\nОБЩИ ПРИНЦИПИ И ПОДХОДИ\nПроектантският колектив изцяло се съобразява с наложилата се и възприета от русенци първоначална планова схема. Запазват се всички характерни и знакови елементи, превърнали се в символи - емблеми на територията, като изворите с бялото и черно момичета, езерото с лилиите, мостчета и други.\nГлавни цели - предмет на ПУП – Предварителен проект:\nПревръщането на Зоната за отдих „Липник” в притегателена за русенци територия за активен краткотраен отдих, спорт, туризъм и забавления;\nОбогатяване на територията с нови елементи;\nНасищане с разнообразни и свързани със сезоните дейности;\nОбемно-пространствените характеристики да съхраняват и обединяват елементите на парковата среда.\nОснова за постигане на главната цел на разработката – цялостно осъвременяване и реконструкция на територията е функционалното зониране на територията, представено в схема в графичната част на проекта. В определените граници на Лесопарка са обособени две устройствени зони :\nДвете зони взаимно се пресичат и допълват. Елементите на рекреационната зона са разпръснати в озеленената.Това е реална даденост и ние запазваме характера на съществуващите елементи. Основа за тяхното изграждане и функциониране е комуникационно-транспортната система, чиято основната задача е чрез подобряване на прилежащата инфраструктура, достъп и безопасност да се улеснят още повече туристите в Лесопарка и да се увеличи привлекателността му.\nКОМУНИКАЦИОННИ И ТРАНСПОРТНИ СЪОРЪЖЕНИЯ:\nКонкретните предвиждания за развитие на основните елементи на пътната мрежа на територията на Лесопарка са:\n* максимално балансиран достъп до всички обекти в лесопарка;\n* изграждане на нови пътни участъци и обслужващи алеи, които образуват единна свързана система, включвайки и хората в нерав–ностойно положение;\n* реконструкция на съществуващите пътища и алеи с нови технически параметри, осигуряващи безпрепятствен и безопасен достъп на участниците в движението;\n* автомобилно обслужване до всички обекти в границите на парка за зареждане със стоки, материали и др.\n* предвижда се изграждането на развита мрежа от пешеходни пътеки, екопътеки и велосипедни алеи. Тя съдържа два вида елементи:\n- пешеходни и екопътеки\nЦентралната алея е изцяло предназначена за пешеходен достъп, така, че да се благоприятства спокоен достъп до всички елементи на двете зони. По нея ще се допускат само по спешност съответните автомобили със специален статут или за обслужване на мероприятия на големия амфитеатър. Пешеходните и екопътеки са система от преси–чащи се през целия лесопарк алейки, така, че да може да има по полегати и по-стръмни участъци за активен отдих и достъп на различ–ните възрастови категории.\n* изграждане на паркинги за обслужване на съществуващите и предвидените нови обекти в отделните зони- обособени са 7 по-големи паркинги\n* възможност за организиране на обществен градски транспорт до Лесопарк Липник в почивни и празнични дни, както и при големи спортни и културни събития – основен входно-изходен пункт на разклонението Лесопарк- с.Червена вода;\nОсновните елементи на комуникациите – автомобилни, велоси–педни и пешеходни, посочени в графичните материали са:\nОбслужващи пътища и алеи с транспортен достъп\nОбслужващи алеи с ограничен транспортен достъп – в централната зона и край голямото езеро\nПаркинги – до всички обекти ;\nТуристическа велоалея – 5 км – алеята се развива успоредно на обслужващите пътища в отделни участъци и преминава през съществуващи просеки в горите и извън Лесопарка\nЗона за екстремни велоалеи – развитие в южна посока , използвайки естествените стръмни наклони;\nТуристически пешеходни алеи – главната алея с дължина 6 км??\nМостови съоръжения – съществуващите такива трябва да се ремонтират основно. Те осъществяват по-нормално преминаване над събирателната най-ниска част на лесопарка с посока север-юг;\nМостови съоръжения – проектът предлага нова мостова пешеходна връзка надкрая на малкото есеро в близост до голямото.\nОсновната пешеходна алея осигурява параметри за достъпна среда. Тя е развита в централната част на зоната и свързана с тери–торията край голямото езеро. В близост до нея се развиват всички дейности, свързани с масовия отдих, развлечения и атракции.\nРекреационна устройствена зона Ос /ваканционно селище/\nВ тази зона са включени всички застроени имоти в годинит, независимо от собствеността им. По своето предназначение те са предимно обекти за подслон и настаняване, в част от тях има обекти за обществено хранене, един обект е към спортната база по гребане. Седем от тези обекти имат одобрени планове за застрояване, посочени в опорния план.\nЗа всички имоти в тази зона е предложен режим на устройство с показатели, посочени в матрица, приложена е и таблица с показатели към обяснителната записка. Посочените показатели са значително под нормативните с цел запазване на природната среда и горския масив. За всички са предложени възможности за доразвитие чрез пристрояване на съществуващите обекти, но с ограничен характер. Предвидено е в почти всички имоти дострояване към съществуващи вече обекти, което ще запази компактния характер на вече изградените обеми.\nОзеленена устройствена зона Оз\nВ тази зона, обхващаща по-голямата част от територията, се оформят две подзони, определени от функционалното предназначение, свързано с теренните дадености и природни ресурси – гори и водни басейни.\nЗона за спорт и атракционни съоръжения\nЗона за масов отдих и културни развлечения\nОбекти в устройствена зона Оз\nОбекти за спорт и развлечение\nПроектът предлага богато разнообразие от обекти за спорт и развлечения. Природните дадености благоприятстват за това разнообразие, което ще привлече повече активно почиващи през почивните дни. Предвидени са следните дейности:\nКомбинирани спортни площадки –\nПредлагат се три такива. Най- голямата е в югозападна посока в края на проектния терен. В нея се предвиждат спортни игрища, басейн, фитнес на открито и други. В другите две площадки спортните дейности са по компактни – фитнес, федербал, игрища с малки вра–тички. Всички те са разположени по периферията на зоната. Към тях са предвидени поставяеми обекти за обслужване – малък обект за хранене, склад и тоалетни.\nДетски площадки – конкретното местоположение ще се определи след приемането на основната композиция в предварителния проект\nТрасе за крос - 2 км – трасето така е предложено, за да може да се използва и за провеждане на състезания по триатлон;\nТрасета за зимни спортове /шейни и сноуборд/–разположено в северозападната част на парка, където естествената среда благоприятства за тези цели;\nПлощадки за пикник – предложени са четири / 4 / площадки в южната част на гората - в източния край и до голямата спортна площадка, една по средата в западна посока иедна до езерото до площадката за масови меро-приятия на открито. Регламентитането на площадките за пикник ще благоприятства по добрата организация и защи-тата на горските масиви. В тях ще се изградят съответните съоръжения за барбекю;\nЗона за атракционни съоръжения –предлага се да се изгради на местото на съществуващия зоокът. Съоръ-женията ще са насочени предимно за детска и тинейджер-ска възраст – може да има постоянно действащи при проя-вен интерес или временно поставени при отделни празнични изяви;\nБаза за корабомоделизъм – тя ще бъде по чл. 56 до малкото езеро, там , където се провеждат от години тези състезания;\nБаза за масов воден спорт – лодки, колела и др. – развлечения на вода за посетителите на парка в голямото езеро. Предлага се основната стоянка да бъде в северозападна посока, на брега на езерото;\nВодна спортна база – езерото „Липник” от години се използва за водни спортове – основно за кану-каяк и ака-демично гребане. За целта независимо, че езерото не е в обхвата на проектната разработка, авторският колектив счита, че тази дейност трябва да се развива активно и да се създадат всички необходими условия за нея: Прочистване на езерото, укрепване на двата бряга, определяне с посто–янно изградени места за съдии, съответно на 200, 500 и 1000 м .При необходимост реконструкция на местата за овеховане на гребните канали. И най-важното да се напра–вят постъпки пред Министерството на спорта за даване на статут за ГРЕБЕН КАНАЛ /голямото езеро/. Наличните бази – настаняване в северна посока на езерото, реконструкция на кулата, трибуните и изграждане на необходимите допъл–нителни помещения за действащи състезания – национални, международни и тренировъчна дейност. Изграждане на паркинг, както и обект за кафе и закуски;\nЗона за спортен риболов – предлага се да се обособи в северозападния бряг на голямото езеро;\nОткрит летен басейн с обслужващи обекти – в най-северозападната част на територията край езерото и при голямата спортна площадка в югоизточна посока по пътя към с. Червена вода. Те могат да се изграждат и поетапно според инререса от инвеститори и посетители.\nОбекти за културни развлечения\nЛетни открити амфитеатри – Изявите по време на традиционния празник на липата и местния събор с нацио–нално участие обуславят необходимостта от предлагането на два основни обекта – голям амфитеатър източно от съществуващия паркинг в централната част и по-малък - край малкото езеро. Тяхното изграждане ще допринесе за обогатяване и насищане с културни изяви през по-голяма част от времето от април до края на октомври.\nОткрита площ за културни развлечения и забави – в най-отдалечената северозападна част, позволява органи–зирането на прояви с по-масов характер и бивак;\nПонтони за забави и атракции – езерото „Липник” дава благоприятните възможности за организиране на концерти на вода. Предвидени са три плаващи платформи за културни изяви и атракции в съчетание с ефектно осветление и звук; Поставени във водата в райна от ресторант „Овчарска лъка” до спортната кула с трибуните, те дават възмобност да се наблюдават от бреговата част и от новоизграденото мостово съоръжение. Една интересна и нова атракция за русенци;\nГорска класна стая – предложена в югозападната част на парка с основна цел за открити уроци в парковата среда на ученици, кратък тиймбилдинг на фирми и за четене на желаещите при техния краткотраен отдих;\nИнформационен видео център – за представяне на растителния и животинския свят в горския масив. Позво–лява прилагането на съвременни технологии за информация и образование на младото поколение, досег с богатството, което предлага лесопарка.\nПомпена станция ВиК\nТрафопостове – съществуващи - 4\nТрафопостове – предвидени са места за нови 4 трафопоста.\nЗа всисчки трафопостове се отрежда по сто /100/ м2 територия за поддържането им;\nОбектите на техническата инфраструктура са подроб–но разработени по специалности.\nУкрепване на брега – по продължение на базата за водни спортове за обезпечаване на всички предвидени дей–ности в южния бряг на езерото и в района около хотелската част в северна посока на езерото;\nОбществени тоалетни – предвидена е реконст–рукция на съществуващата масивна тоалетна, останалите са преместваеми обекти, ориентирани главно към спортните терени;\nДекоративни чешми – реконструкция и обновяване на съществуващите чешми;\nБаза за поддържане на територията на зоната – предвидени са като преместваеми обекти тип „фургони“ като складови и битови помещения за поддържащия персонал.\nЗоокът – територията на съществуващия зоокът е много ограничена, в непосредствена близост до централ–ната алея, което създава конфликтни ситуации особено при ветровито време и е в конфликт с условията за чист въздух, който предоставя лесопарка. В допълнение мястото е твърде залесено и много усойно. Предлага се премест–ването с относително по - равнинна територия, на по- високо място, с възможности за огряване със западното слънце – мястото е в западната част на парка и се отреждат 50 дка площ. За целта се предлагат изграждане на всички необхо–дими по изискванията обслужващи клетки и съоръжения като: приемна сграда, покрити площи за животни и птици, ветеринарна лечебница и необходими складове за храни, инструменти и съоръжения;\nПараклис – предлагаме изграждането му в централната част, до главната пешеходна зона за удобен достъп до него. Предполагаме, че ще носи името на пророка Св. Илия , така както се е казвал и манастирът;\nПостоянна изложба на цветя – един бъдещ красив цветен кът в парка. Предлага се в свободния терен до малкото езеро с възможност за развитие на сезонни цветни композиции. Може да се превърне в елемент на декора–тивно-монументалните изкуства и една от основните атрак–ции в парка при добро поддържане. Може да се канят и паркостриители от побратимените градове за по-голям ефект и обогатяване на сътрудничеството ни с градовете – побратими.\nПреместваеми обекти по чл.56 ал./1/ от ЗУТ\nПреместваеми обекти за търговски и обслуж–ващи дейности\nПавилиони за хранене – съществуващият пави–лион за хранене в северната част до езерото се запазва. Предвидени са 5 нови обекта до местата с най-голяма активност с посетители ;\nПавилиони за обслужващи дейности към спорт–ните обекти – към откритите спортни площадки се предлагат обслужващи обекти за складова база и управление на дейността;\nАвтоспирка – запазва се на разклона за с.Червена вода- вход за парка;\nЗона за преместваеми търговски обекти за сезон–на търговия – тази зона се предлага за обслужване при големи организирани събития , събор и др.;\nБаза за поддържане на Лесопарка – необходи–мост за управление на парка за административни и битови нужди.\nПреместваеми увеселителни обекти\nЗона за атракциони – за сезонно ползване на местото на съществуващия зоокът, описан по-горе.\nРекламно-информационни елементи /РИЕ/\nПроектът предвижда рекламно-информационни елементи на три нива :\nГлавни РИЕ, указващи местоположението на Лесо-парка от пътната мрежа,;\nРИЕ, насочващи към конкретни по-големи обекти;\nСпомагателни указателни табели за алеи, вело и тури–стически пътеки и останалите обекти.\nПроектът предвижда от една страна реконструкция на съществ–уващите чешми и скулптурни групи към тя. Но проектът предлага обога–тяване на цялостното пространство с:\nизграждане на водоскок в малкото езеро;\nнови мостови съоръжения за връзка на нивата при значителна денивелация с декоративни акценти при тях, за създаване на характерни отличителни детайли;\nпонтони с ефектно осветление.\nЦялостната композиция на парка ще бъде завършена с пластични композиции към откритите летни сцени, малки градински пластики при по-характерните пространства и акцентирана с тематичната цветна градина.\nОБЕКТИ – ВТОРИ ЕТАП НА РЕАЛИЗАЦИЯ\nПосочени са терени за изграждане на обекти като втори бъдещ етап на реализация. Анализът показва, че при ефективно управление във времето лесопарк „Липник” ще се нуждае от по-значими обекти за привличане на определена категория посетители. За целта се предлага терен за изграждане на Хотелски комплекс с висока категория и Къмпинг – бивак. Изграждането на тези обекти е свързано с промяна на предназ–начението на земята, за което все още не съществува необходимата устройствена основа – наличие на Общ устройствен план на Община Русе /ОУПО/. След приемане на такъв и при заявен интерес обаче идеите е целесъобразно да се реализират във времето.\nПредварителният проект на подробния устройствен план пред–лага функционалното зониране и основна композиция на парка както и връзката между отделните му елементи. Разглеждането на тази фаза ще даде възможност да се направи оценка на тяхното ситуиране в общата композиция на Лесопарка и каква тежест трябва да имат отделните елементи в цялостното решение като площи, обем, насо–ченост и капацитет за посещение.\nЗаложени са Специфични правила и норми по чл.13, ал.2 от ЗУТ.\nКъм следващата фаза ще се приложи:\nПредложение за управление на парка .\nМарт, 2017г. /арх. М.Костадинова/


13 юни - Изложба „Благотворителността през обектива” - Регионална библиотека Захарий Княжески - Стара Загора\n14 май - Среща с журналистката Евгения Атанасова-Тенева, книга и филм за Кристо\n13 юни - Изложба „Благотворителността през обектива”\n13 юни 2019 г. (четвъртък), 17:30 ч., фоайе първи етаж\nСтара Загора посреща пътуващата изложба „Благотворителността през обектива“ 2018, която представя фотографските проекти, финансирани от грантовата програма, и отличените снимки в едноименния конкурс. Ще остане до 30 юни.\nОрганизирана от Български дарителски форум (БДФ) и Фондация BCause.\nФотографските проекти в изложбата:\nФотоисторията „ВОДА ЗА ХАИР“ на фотографа Добрин Кашавелов представя един мъж от региона на Смолян, известен с таланта си да намира вода и да строи чешми. Зефир Манчев или бай Манчо, както е известен, казва, че водата е жива и разбира всичко. Освен с дарбата си да открива и „чува” водата, родопчанинът от десетилетия помага на хората и по много други начини. Той еднакво почита и джамията, и църквата.\nВ поредица от фотографии под названието „ВИЖ ТОВА или историята на кучето водач“ Борислав Трошев разказва за единственото по рода си училище за кучета водачи за незрящи в България, създадено от фондация „Очи на четири лапи”. Снимките са запечатили моменти от обучението на бъдещите четириноги помощници, от живота им в приемни семейства, както и от всекидневието на куче водач, което вече помага на човек с увредено зрение.\n„КАЛЕНИ В ОГЪН“ на Тихомира Методиева показва обикновени хора с необикновено хоби. Те рискуват живота си, за да помагат в ситуации, в които другите обикновено бягат – пожари, наводнения, земетресения и други бедствия. В момента в България има 220 доброволни формирования, в които членуват близо 3000 доброволци. Самата Тихомира Методиева е доброволец-пожарникар и секретар на Националната асоциация на доброволците в Република България.\nЖури на фотоконкурса: Борис Мисирков, Елица Баракова, Красимира Величкова, Надежда Павлова, Надежда Чипева, Темелко Темелков.


Защо се страхуваме от зъболекари и как да се справим със страха? | Puls.bg\nКристияна Минева | 20 септември 2018 | 0\nВсеки има някаква страшна история или преживяване в главата си свързано с посещение в денталния кабинет. Повечето хора още от ранна детска възраст имат лош опит с дентален лекар. Това преживяване оставя трайно усещане за неприятност и очакване на болка, влезем ли в кабинета.\nПроучване разкрива, че голяма част от популацията има страх от посещение в дентален кабинет, но около 12% от възрастното население имат дентална фобия.\nНяколко съвета за справяне със страха от дентална манипулация:\nОтпуснете се на стола и не изпускайте контрол над ситуацията. Работете върху това, което ще ви позволи да бъдете спокойни на стола и го споделете на вашия стоматолог. Ако пожелаете почивка, предупредете денталния си специалист и при даден знак от вас, той ще спре;\nОбсъдете страха и раздразнението от посещенията в денталния кабинет със стоматолога си;\nНапишете емайл на вашия стоматолог или поговорете с него. Споделете за всички неща, които ще ви провокират да се чувствате комфортно на стола и ще спомогнат за ефективността на работата на специалиста;\nАко стоматологът пренебрегне някои от вашите молби, просто потърсете друг специалист, на когото бихте имали доверие. Стоматологичните манипулации се базират на доверието между пациент-лекар;\nВземете със себе си приятел, роднина или любим човек;\nОпитайте се да мислите за приятни неща, докато сте на стоматологичния стол. Психолози съветват да редите пъзели в главата си или пък да правите планове за седмицата, или за почивката, която ви предстои;\nНе забравяйте, че не сте сами, не се чувствайте неудобно.\nДенталните манипулации и техники се подобряват с годините и все повече се модернизират, за да могат да причиняват все по-малко болка на пациента.\nПреди 20 години Тим Нютон, професор по психология, създава школа в Лондон за лечение на дентална фобия. Някои от неговите пациенти са били толкова ужасени от мисълта за посещение при дентален специалист, че не били търсили дентална помощ от 40 години. Професор Нютон прилага когнитивна поведенческа терапия и други психологически техники за справяне със страха и фобията.\nИма хора, при които страхът от зъболекари е много дълбоко поставен. Това са най-често хора, страдащи от деменция или аутизъм. Една от техниките, с която част от зъболекарите успяват да се преборят с подобни пациенти, е на първоначалното демонстриране. Лекарят обяснява и показва на пациента това, което ще бъде извършено в устата, но първо извън нея. Като обясненията е желателно да не се случват на денталния стол, а в неутрална за пациента позиция и място в денталния кабинет.\nОказва се, че децата израстнали през 60-те и 70-те години на 20-ти век са част от кръговрата на машинния натиск и амалгамените обтурации. Това неминуемо оставя трайни негативни спомени у тях, проявяващи се и на по-късна възраст. Затова съществуват лекарите по детска дентална медицина, те са хората, които знаят как да позитивират децата и да изградят у тях доверие и желание да посещават денталния кабинет.\nНе е изненада, че често се натрупва - страхът от дентални манипулации, високата цена, възможността за замяна на денталния инструментариум със собствени аналози. Това увеличава процента на хората, които сами решават да си извадят зъб или да залепят част от зъба си с моментно лепило. Не са малко случаите, които демонстрират подобни ситуации.\nНе бива да се пренебрегва денталния труд и да се забравя, че преди всичко до вас стои човек, а не просто „страшен“ зъболекар.


Президентът на CIOFF впечатлен от отличната организация на Международния фолклорен фестивал във Велико Търново - Област Велико Търново\nБългария да бъде домакин на Световната фолклориада – най-голямото събитие на CIOFF (Международен съвет на организаторите на фестивали за фолклор и традиционни изкуства), която се провежда на всеки четири години. Тази възможност обсъдиха кметът на Велико Търново Даниел Панов и президентът на CIOFF Филип Босан. Следващото издание на Световната фолклориада е през 2025-а година, а последното приключи преди две седмици в Русия.\nФилип Босан гостува във В. Търново за откриването на Международния фолклорен фестивал. Босан посочи, че това е една първите прояви на CIOFF след пандемията и е с много високо ниво на организация, сподели Филип Босан. В ролята му на президент на Комитета за връзка с ЮНЕСКО Босан посочи, че ще включи в доклада си отличната подготовка на фестивала.\n„Във Велико Търново ни посрещна чудесна публика, Летният театър беше препълнен и това доставя огромна радост както на нас, така и на участниците, които жадуват за своите зрители, каза още президентът на CIOFF.\nВ срещата участваха Емил Павлов, президент на МФФ и председател на УС на Националната секция на CIOFF България и Стилияна Йоргова, генерален секретар на УС на организацията. 47 % от БПВ на Велико Търново се формира от туризъм и услуги. Освен историческите забележителности, привличаме гости от страната и чужбина и с много фестивални прояви, каза кметът Даниел Панов. Пандемията оказа своето негативно влияние върху туризма и културния живот в града, но туристите т.г. се връщат и вече са 60% на база на статистиката през 2019 година, докато м.г. са били едва 30 на сто, посочи още Панов.\nВ 23-о издание на Международния фолклорен фестивал участват 10 състава от България, Хърватия, Северна Македония, Гърция, Турция и Румъния. Ръководителите на групите бяха приветствани от заместник-кмета Снежана Данева-Иванова и от директора на дирекция „Култура, туризъм и международни дейности“ Нелина Църова. На традиционната среща за размяна на подаръци присъстваха Филип Босан, Емил Павлов и Стилияна Йоргова.\nОтлежало местно вино от района на Яш и реплики на съдове – археологически находки, включваха даровете на танцьорите от професионалния ансамбъл Constantin Arvinte от Румъния. Автентични елементи от национална носия подариха участниците от Албанския национален ансамбъл за традиционни песни и танци в Скопие, Северна Македония. Представителите на състава „Dimitrije Kturovic“ от Белград, Сърбия, който съществува от 1969 година и в който танцуват над 500 човека от 7 до 77 години, връчиха атрактивни сувенири. Красива, изящна керамична стомна е подаръкът на танцьорите от „PEFHEM Gsk“ в Истанбул, Турция, а колегите им от фолклорна група „Tena“ от Даково, Хърватска поднесоха вино от региона и местен деликатес – джинджифилова торта. Своите поздрави към организаторите на фестивала изразиха и танцьорите от ПФА „Искра“ – Велико Търново, Капанския ансамбъл в Разград, ФА „Пламъче“ в София и Танцов състав „Търновче“.\nВсички участници в 23-ото издание на Международния фолклорен фестивал получиха кукли с автенични български носии, изработени от майсторите на Савомодската чаршия във Велико Търново и дискове с филм за духовната и историческа столица на България, и аудио-визуалния спектакъл „Царевград Търнов - звук и светлина“.


Hotel Trefacio - НАЙ-НИСКИ ЦЕНИ от agoda.com\nHotel TrefacioAlfonso de Castro, 7, Замора сити център, Замора, Испания, 49014 - Покажи на картатаМного добър7,7Въз основа на585отзивиHotel TrefacioВижте повече снимки"Had small injury and the staff treated me like a Lord. All t..."WilliamCanadaВижте повече снимкиВижте всички24снимки8,8 Много добро местоположениеПокажи на картата8,8Местоположение\nИнформация за обектаОписаниеПри посещение в Замора, в Hotel Trefacio ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. В Hotel Trefacio отличното обслужване и достъпните съоръжения допринасят за Вашия незабравим престой. Този хотел предлага множество удобства, за да задоволи и най-изискания вкус. Атмосферата на Hotel Trefacio се усеща във всяка стая. Удобства като отопление, събуждане, бюро, телефон, вентилатор са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. Каквито и да са поводите за Вашето пътуване,Hotel Trefacio е най-доброто място за престой, което можете да изберете в Замора.Покажи повечеХарактеристикиИнтернетбезплатен WiFi достъп във всички стаи Услуги и удобствазала за пушачи Достъпдопускане на домашни любимци На разположение във всички стаибезплатна минерална водасешоартелефонбюросъбужданетоалетни артикулиотоплениетелевизор с плосък екран Покажи по-малкоПолитикиВъзможността за допълнителни легла зависи от избрания тип стая. За повече информация, моля проверете индивидуалния капацитет валиден за типа стая.При резервиране на повече от 5 стаи е възможно да се прилагат различни условия и допълнителни плащания.Покажи повечеВажно съобщениеPlease note that extra beds are only available for Superior rooms. Последни коментари от клиенти


Пчеларите не трябва да допускат естествено роене на пчелните семейства - Agro-CONSULTANT.net\nЗащо пчеларите не трябва да допускат естествено роене на пчелните семейства\nПубликувана на Вторник, 19 Април 2011 14:57\nПод въздействието на инстинкта за размножаване и разпространяване на вида през пролетта (най-често през периода май – юни) пчелните семейства изпадат в роево състояние. Една от причините за възникване на роенето е наличието на все по-голямо количество незаангажирани с работа млaди пчели , в чието тяло има излишък от хранителни вещества (пчелно млечице).\nПчелните семейства се подготвят за роене като увеличават изграждането на търтееви килийки и отглеждането на голямо количество търтеево пило. Това се прави за да се осигури изобилие от търтеи, които ще бъдат необходими впоследствие за съешаване с младите неоплодени майки от роилите се семейства. Следващият признак се наблюдава след около 15 дни от снасянето на яйца в търтеевите килийки. Тогава започва залагането на празни маточни килийки по страничните и долните ръбове на питите. Трябва да се знае, че отглеждането на много търтеево пило и изграждането на маточни килийки все още не означава, че семейството непременно ще се рои. И така най-сигурния признак за изпадане на пчелните семейства в роево състояние се проявява, когато силно възбудените роеви пчели принудят майката да снесе яйца в маточните килийки. Когато това стане и има наличие на личинки или на запечатани маточници то трябва да се знае, че кошера ще се рои задължително. След появата на незапечатани роеви маточници, пчелите се успокояват. Трябва да се подчертае разликата от подготовката на семейството за самосмяна на майката и естественото роене. При самосмяната на майката маточниците са от 1 до 3 и пилото на семейството е малко, защото майката е изтощена. При подготовката на кошера за роене се залагат около 20 – 30, а дори и повече маточници, а запечатаното пило в семейството е на големи площи. В роево състояние могат да изпаднат и по-слаби семейства, ако са разположени в кошери с по-малък обем или гнездата им не се разширяват своевременно за снасяне на яйца и отглеждане на пило. Изпадналите в роево състояние семейства снижават много силно своята активност в продължение на 15 – 20 и повече дни. Младите пчели намаляват храненето на майката. Тя снася малко яйца или напълно преустановява снасянето. Нейното коремче изтънява и тя става по-лека (за да може да лети с роя). Летящите пчели стоят бездейни предимно по крайните пити или се трупат „на брада” около входа на кошера или под прилетната дъска. Роевото състояние се проявява през май и юни, а понякога и през юли. То съвпада с развитието на главната паша или със самата главна паша и поради тази причина пчелните семейства я изпускат. Восъкоотделянето и изграждането на восъчните основи също се преустановява. Първият рой „първак” излиза със старата майка веднага, след като пчелите запечатат първите маточници, т.е на деветия ден от тяхното залагане. Когато времето е неблагоприятно излизането може да се забави за няколко дни. В самия ден, когато предстои да излезе роят, от сутринта няма почти никакъв летеж на пчели от семейството. Роят излиза, когато времето е топло, тихо и слънчево. Такова е времето между 10 и 14 часа. Непосредствено преди да се роят, пчелите напълват гушките си с мед и така си осигуряват храна за няколко дни, в случай, че времето се влоши.\nПреди излизането на роя се наблюдава следната картина.\nОтначало отделни, а след това все повече пчели изпадат в необичайна възбуда,бързо бягат между другите пчели по питите на кошера, извършват зигзагообразни и вибрационни движения с тялото си. След 5 – 10 минути роевите пчели стремително напускат кошера. С весело бръмчене игриво кръжат наблизо във въздуха, докато излети и майката и се присъедини към тях. Те разкриват миризливата насонова жлеза, която е разположена между двете последни коремни членчета. Нейният приятен и силен аромат все повече и повече ги привлича и докато пчелите заедно с майката започват бързо да се струпват на най-близкия, удобен за целта предмет. Първоначално роя се захваща на ниски места, защото старата майка е по-тежка от новоизлюпените млади и не може да лети нависоко.\nТакива места са:\nклон или стъбло на дърво;\nпод ниска стряха;\nза ограда или стена и др.\nНа мястата на кацане на майката пчелите образуват роеви „грозд”. След 30 – 40 минути, няколко часа, а в лошо време след няколко дни, роят напуска това временно място. Още преди роят да отлети от мястото на захващането си, пчелите разузнавачки сигнализират с танците си в пчелния грозд за посоката и разстоянието до предварително избраното от тях жилище и така роят се отправя към него. Роевете се заселват в хралупи на дървета, дупки в скалите или други подходящи места, запазени от атмосферни влияния. Когато майката на роя се загуби, то той се разформира и пчелите се връщат в кошера.\nСледващият рой излиза отново след няколко дни, но с неоплодена майка. След 8 дни от запечатването на първите маточници се излюпва първата млада майка. Тя бяга по питите и издава характерен писклив звук „тю-тю-тю”. В отговор на този звук се чува друг „ква-ква-ква”. Така отговарят майките, които са неизлюпени и се намират в маточниците. Пчелите ги пазят от излюпената майка. Тези майки в маточниците пробиват тесен отвор на върха на който провират хоботчетата си и получават храна от пчелите. Това „пеене” на майките се чува ясно вечер, след като пчелите се приберат в кошерите. Ако условията благоприятстват за продължаване на роевото състояние (усилено излюпване на млади пчели, липса на открито пило, главната паша още не е настъпила или времето е непостоянно), то на деветия ден след първия рой излиза втори рой („вторак”) с млада майка. Два-три дни след втория може да излезе трети рой и дори четвърти. Тогава е проява на т.нар. роева треска. Понякога едновременно излизащите от различни семейства роеве може да се слеят по 2 – 3 и да образуват така наречения „слят” рой. Вторият и особено следващите роеве са много слаби. Тези роеве са с неоплодени майки, които са леки и подвижни и затова те летят по-бързо и по-далече от първия и се захващат на по-високи дървета. Понякога в тях има по няколко млади майки. Трябва да се знае, че майките се борят помежду си и накрая остава само една.\nКогато роевият инстинкт угасне и роенето се осуети или прекрати от пчеларя, пчелите на роилото се семейство прогризват отстрани още запечатаните маточници и заедно с новоизлюпената майка убиват намиращите се там майки. След това животът на семейството се нормализира и пчелите започват да пренасят нектар и прашец. След оплождането на майката пчелите започват да отглеждат и новото пило. В резултат на естественото роене в повечето случаи роилите се семейства и рояците не дават мед, но понякога не могат да се запасят с храна за зимата. Когато са излезли няколко роя от едно семейство то те остават много слаби и обикновено загиват през зимата. Естественото роене не е сигурен начин за планово увеличаване броя на пчелните семейства. То протича стихийно в зависимост от условията, като през някои години има роеве, а през други да няма.\nЕстественото роене пречи на развъдно – подобрителната работа, понеже се роят и слабо продуктивните семейства с недобри стопански и биологични качества. При съвременното разборно пчеларство естествено роене не бива да се допуска или трябва да се сведе до минимум, защото носи загуби на пчеларите. Това важи особено за големите пчелини. При отдалечените пчелини роенето не може да се следи редовно за да се хващат и използват роевете и това води до допълнителни загуби на пчеларите.\nTags: естествено роене на пчелните семейства ,\tестествено роене пчелни семейства


Обков за стара дървена дограма - Дом и семейство - kaldata.com - Форуми\nОбков за стара дървена дограма\n10 април 2020 в Дом и семейство\nДограмата е стара дървена.Прозорците са двойни.Механизма не работи.А и скобите,които служат за затваряне са се изтъркали и са за смяна.Никъде не намерих да продават такива части.Някой да знае нещо по въпроса?\nАбсурд, но трябваше да снимаш? Предполагам мислиш и за реновиране?\nпреди 8 часа, antsofia написа:\nНикъде не намерих да продават такива части.\nАко си в някое "голямо село" вариантите са два:\n1. Някой роднина или познат от "малките села" да помолиш да провери в техните железарии. Все още из "провинцията" се намират вид стари неща...\n2. Модерното - Реновиране!\nАко си от някое "малко село", то, да, майсторите вече ги няма, но все някой познава сръчен човек било то от близко друго "малко село", който да "побългари" нещата ...\nВ повечето случаи реставрацията е твърде "скъпа" (не само от към финансови ресурси...). Та, прав е Кирилов - Реновиране е изхода ... май ...\nПри необходимост мога да опиша процеса.


А Батков беше най-виновен... - Topsport.bg\nА Батков беше най-виновен...\nМного неща се изговориха и изписаха за Левски напоследък. Каквато беше и ситуацията с ЦСКА през 2016-а година. Дават се съвети, доловима е и не съвсем градивна критика. От можещи и неможещи, знаещи и незнаещи. Казват какво трябва да се случи в един от двата най-обичани клуба в България.\nЕдно мнение обаче особено много се понрави на онези, които наистина се интересуват от оцеляването и благоденствието на "сините".\nЧе моделът "Бащица" трябва веднъж, а този път и наистина завинаги, да бъде пратен в миналото.\nНикола Генов: "Бащицата" на Левски започва да изпитва проблеми\n"Нашата организация е продиктувана от това - прекъсване на порочния модел"\nНяма смисъл една-единствена личност, без значение с какви личностни качества или пък дълбок портфейл е натоварена, да бъде ангажирана с цялата отговорност, която произхожда от поддържането и стойностната, кадрова и цялостна еволюция на отделен спортен клуб.\nНещо друго - своеобразната авторитарност, възложена по подобен начин, води до прекалена зависимост на конкретния клуб или дружество от съответния "бащица".\nИ когато неговата персонална действителност вече не е стабилна, когато загубите в бизнеса му започнат да се трупат, потърпевш става и отборът, който той обгрижва. С всичко следващо от това.\nКрайно време е тази практика да се прекрати.\nИли да се помисли за набор от механизми, които да се задействат и да създават протекция за самия клуб, ако босът страда финансово. Има редица способи това да се постигне. Разбира се обаче, за целта бизнесменът ще трябва да се съгласи с тази защита за тима от самия него. Но понеже у нас продължава на 100% да важи максимата, че "който плаща, той поръчва музиката", положителни изгледи това да стане реалност по-скоро няма.\nВ нашите футболни клубове бяха свикнали с подобно отношение в последните години.\nДори и в този неприятен момент за Левски, има специалисти, които съветват клуба да се насочи към следващ мастит бизнесмен, който да осигурява финансирането.\nЕмил Спасов: Нека Левски пак да има един богат собственик\nЛевски в момента е заложник на един конфликт\nНо както потвърдиха и от Националния клуб на привържениците, на всичко това трябва да се сложи край.\nТака или иначе феновете бяха тези, които запазиха клуба, защо освен отговорност да нямат и всички права, произтичащи от това?\n3 милиона виртуални фенове, по 1 дарен от сърце, реален лев...\nИ на "Герена", и на "Армията", а и не само там, обичаха момента, в който идва нов голям шеф. С осанката и разбира се тлъстата си банкова сметка. Това го виждахме вече десетки пъти в нашия футбол.\nСъщо толкова бързо, колкото се влюбват в него обаче, обичащите до безобразие клуба си симпатизанти "разлюбват" магната, когато той реши или да оттегли финансовата си подкрепа, или пък да оповести, че вече не разполага с достатъчно средства и желание да продължи да подпомага клуба.\nМного от тези бизнесмени идват начело и изразяват готовност да "спасяват" футболни организации у нас, защото така им е изгодно в конкретния момент. И когато вече са изпълнили това, заради което са дошли, вече нямат нужда от това бреме, още повече ако то не им носи печалба и някакви позитиви. Защото няма бизнесмен в световен мащаб, който да не търси печалбата от своите вложения и упражнявана дейност.\nМного бързо общностите около клубовете ни решават, че идващият паралия е големият герой, чаканият Месия. И след това още по-скоростно преценяват, че всъщност през цялото време не е бил достатъчно откровен и всъщност не го е грижа за Левски, ЦСКА и т.н.\nТака Батков беше най-черен и виновен, след това човекът, пристигнал след него и т.н. Сега със сигурност симпатизиращите на "сините" считат друга личност за отговорна и виновна за създалата се ситуация. И може би е точно така.\n"Само Бабангида и вратарчето Пламен съм ги поискал лично, никой не може да ме изтрие от историята на Левски"\nИ всъщност няма значение дали това е истина или не. Няма значение и защо точно този или онзи поема даден клуб. Въпросът е това вече да не се случва. И клубът, светинята, футболната институция, която и да е тя, да има протекция. Защита. От самия вложител и едноличен ръководител. Авторитарен, едва ли не.\nЗа да не се изпада в ситуация, в която историята на цял един клуб, обичан наистина безумно много от хиляди, дори милиони, да бъде поставяна на карта.\nИ всеки път да се започва от самото начало. Да се преминава през цялата позната последователност, за да стигаме до все един и същ край.\nНепотребен за никого.\nКрайно време е да се спаси най-популярният спорт у нас, както призоваха определена част от феновете на Левски.\nИ да бъде премахнат веднъж и завинаги моделът, който привидно помага, а всъщност изглежда много повече вреди и погубва българския футбол.\nВасил Колев: Моделът на бащицата вече няма как да работи в Левски\nСпортният-директор на Левски: Не смятам, че моделът "Лудогорец" е правилният за България\nЦветомир Найденов: Моделът "Бащица" е изчерпан, време е за промяна\nМуриел: Моделът ми за подражание е Фирмино\nна 17.05.2020 в 17:28:36 #1\n...То като се обърне колата, пътища много...\nСпортни новини / БГ Футбол / Левски / А Батков беше най-виновен...\nРумънци връщат Нашименто на Левски\nНовият нападател на Левски трябва да бъде картотекиран до полунощ\nМоделът Наджила няма запис с "изнасилването", разследват обвиняващата Неймар


Заместник на Слави заговори за „Крумови закони“ заради грешка на репортер - Силистренски новини\nЗаместник на Слави заговори за „Крумови закони“ заради грешка на репортер\nТошко Йорданов, Снимка: БГНЕС\nГрешка на репортера на Нова телевизия Благой Цицелков провокира остра реакция от сценариста на Слави Трифонов Тошко Йорданов. Той обяви, че репортерът е изрекъл „мазна лъжа“, защото обърка имената на „Има такъв народ“ с „Изправи се! Мутри вън!“\nВ пряко включване Цицелков обяви, че партията на Трифонов е готова да приеме подкрепа от ГЕРБ и ДПС за съставяне на бъдещо правителство. В последвалия веднага след това репортаж обаче се говореше за коалицията на Мая Манолова. Участващият в нея адвокат Николай Хаджигенов обяви, че е съгласен да получат подкрепа от двете партии. Именно това бе темата на репортажа. В анонса му обаче Цицелков размени имената на партиите.\n„Ако бяхме в Крумова България за тази лъжа щяха да липсват части от тялото на това момче с микрофона“, заяви Йорданов.\nИзказването му предизвика реакция от Асоциацията на европейските журналисти (АЕЖ). В своя позиция те обявиха, че възмутени.\n„АЕЖ припомня на г-н Йорданов, че на него в четвъртък му предстои да се закълне като депутат и да спазва Конституцията и законите на Република България. Очакваме от него и от всички негови колеги в Народното събрание да се ръководят от ценностите на 21 век, а не на Средновековието“, написаха от АЕЖ.\nОт Нова телевизия също излязоха с позиция. В нея се казва, че репортерът е допуснал неволна грешка.\nПо време на живо включване в обедната емисия на NOVA на 13 април е допусната неволна репортерска грешка със замяна на имената на две политически формации – репортерът Благой Цицелков свързва позицията на „Изправи се! Мутри вън!“ с „Има такъв народ“. В излъченото видео, непосредствено след пряката връзка, информацията е напълно коректна. Намираме за притеснителна връзката между една неволна репортерска грешка и Крумовите закони, направена от водещ, избран за народен представител. Подобни аналогии са смущаващи“, гласи позицията на Нова тв.


Испания издаде европейска заповед за арест на Пучдемон - Свят | Факти.БГ\n2 Ноември, 2017 15:30 1 091 14\nТова обяви председателят на испанския Върховен съд\nИспанските власти издадоха европейска заповед за арест на бившия каталунски лидер Карлес Пучдемон, съобщи Rappler.\nТова обяви председателят на испанския Върховен съд Карлос Лесмес.\n„Говорим за случай, в който някой отказва да се яви, след като е бил призован да даде показания в Испания. При такива случаи, обикновено се издава заповед за арест“, заяви Лесмес.\nВ момента Пучдемон се намира в Брюксел. Той замина за там, след като испанските власти иззеха контрола над Каталуния от неговото правителство. Днес той, заедно с други представители на каталунския кабинет, трябваше да се яви пред Националната съдебна колегия на Испания.\nЗа даване на показания се явиха само 6 души. Адвокатите на обвиняемите поискаха отлагане на изслушването за 9 ноември, но искането все още се разглежда.\nПучдемон и 13 негови колеги са обвинени в опит за бунт, след като каталунското правителство одобри декларация за независимост на региона. Адвокатът на Пучдемон – Пол Бекар обяви, че неговият клиент е готов да сътрудничи на властите в разследването, но не се е явил на изслушването, заради негативното отношение на испанските власти.\nСепаратист номер 1: Оставам в Белгия\nУволненият от централните испански власти каталунски премиер Карлес Пучдемон потвърди, че той и някои членове на разпуснатото му правителство остават ...\nКарлес Пучдемон и негови съратници в понеделник неочаквано се появиха в Брюксел, а във вторник суспендираният каталунски президент даде и ...\n1 15:39 02.11.17\nНатикайте го в затвора този мишок.\n2 15:42 02.11.17\nОбявяването на независимост и изкарването на милиони хора на улицата не е "ОПИТ ЗА БУНТ", а си е чист бунт. Може да се формулира като "опит за отцепването на Каталуния от Испания". Мисля си от друга страна, че този НЕУСПЯЛ ОПИТ за отцепване облагодетелства Испания, защото вече Каталуния няма да има статут на автономия, а ще се управлява директно от Испанското правителство без да има шаване насам-натам. Владимир Илич Ленин навремето имаше една хвърковата мисъл: " Вчера беше рано, а утре ще е късно за революцията. Правим я днес". Може би някой добре е сметнал, че днес все още е рано и ще е обречена и затова я е предизвикал.\n3 15:45 02.11.17\nНегативно отношение от испанските власти !!! Че то във всяка конституция пише че такива като него ... са предатели и едно време са ги бесели а сега ще лежи дълго. Ама като се усетихме че ще ходим в затвора и духнахме .... !!! Тоя какво точно очакваше да стане си е загадка !!!\n4 17:28 02.11.17\nДругаря Пучдемон не го мислете - има свободни комуналки в Москва за такива предани агенти като него. Но има и друга вероятност - не слушаш и се блъскаш в ...такси. Тишинаааааа...\n5 18:21 02.11.17\nТаяа Каталуня май ще стане най бедния регион във Испания\n6 18:21 02.11.17\nИ за какво му беше това упражнение на тоя глупак ??? Подлъга милиони хора, а сега се крие като мишка, а и на всичкото отгоре и автономията им е отнета !!! Тия май са по-прости и от ''един друг МНОГО ПРОСТ народ'' в Източна Европа...\n7 18:25 02.11.17\nНе че искам Испания да се разцепи, но изкарването на мирни хора на улицата е протест, а не бунт! Трябва да си комунист или поне бивш комунист за да разсъждаваш така :)\n8 19:00 02.11.17\nТова не е полезен ход за Испания .Имперското мислене - да хвърли всички в затвора , ще има най-много обратен ефект . Ще го направят от срах да не изглеждат слаби ,но това няма да върне нещата там където са били . Семето на бунта е вече посято и най-много за озлобят каталунците . Дали днес или след години независимост ще има . Не вярвайте много на тенденциозни статии и евроцензура.\n9 19:54 02.11.17\nЧовека просто искаше демократичен реферандум...а уж имаше демокрация в Европа...за Косово може,Монтенегро може..но за демократична Европа не може.....сега на тоя ще му изкарат връзки с Путин, ще го обвинят в корупция,ще го обвинят в изнасилване ,в педофилия,ще му изкарат секс касети и разни други\n10 20:57 02.11.17\n11 21:32 02.11.17\nА какво лошо има в това да има добросъседски отношения със Сърбия????\n12 22:02 02.11.17\nЗа теб няма, за мен има, защото сърбия има много лихви да плаща.\n13 10:00 03.11.17\nДо коментар #7 от "Раса":\nГледал си предполагам кадри от наречените от теб протести. Протестите са отговор на някакво действие в близък преден момент. Испания с нищо не е предизвиквала каталунците с нищо, за да правят протест. Не е имало репресии или някакви испански провокации. Хората бяха изкарани по площадите и чакаха ясен знак за бунт. Само че този знак така и не се получи. Историята познава такива случаи за изкуствено предизвикване на бунт, след което идват "добрите", смазват бунта и сменят властта. Тук резултата е ОТНЕМАНЕТО НА АВТОНОМИЯТА НА КАТАЛУНИЯ. Много добра политическа игра на някой голям.\n14 10:59 03.11.17\nСъжелявам, че се повтарям. Разберете, Пучдемон и кликата около него, откак са на власт в Каталуния, извършват финансови престъпления, както към Мадрид, така и към собствената си провинция!!! Един от начините да замажат всичко, е предизвикването на политическа криза и по възможност да успеят, за да прикрият престъпленията си. Лошото е, че политиците от Мадрид по-вече наблягат на политическата страна на събитието / за тях това е важно /, но корена е финансов. И времето ще го докаже. Защо тоя "велик патриот и радетел на демокрацията" не се яви в Мадрид с гордо вдигната глава да защити своята кауза ?? Я има 20% подкрепа сега в Каталуния - я не! А като знае колко го проклинат, останали без препитание на улицата, не смее да се вясне дори в Барцелона!!!


Съществува ли неограничен уеб хостинг? - NS1 блог\nОт НС 1 | Публикувано на 03.01.2017\nНа практика обаче това не е вярно, защото на нашата планета няма нищо, което е неограничено. Всеки ресурси все някога свършва. Хостинг фирмите предлагат неограничено пространство, неограничен трафик, неограничен брой уеб сайтове, неограничен брой е-мейл адреси. Много на брой неограничени неща, които в крайна сметка не са чак толкова неограничени и сега ще обясним защо.\nТова е най-привлекателният фактор за клиентите. Имайки възможност да разполагат с неограничено пространство те могат да качат в своя хостинг план неограничен брой файлове с неограничен размер. По този начин те повече никога няма да имат нужда от допълнителен хостинг план без значение колко уеб сайта смятат да създадат и да хостват. В очите на клиента изглежда така и той без да се замисля особено поръчва от хостинга с неограничено пространство. Той обаче не предполага, че зад фразата неограничено дисково пространство се крият редица ограничения, които ограничават офертата за неограничено пространство. Как? Това се случва чрез добавянето на допълнителни ограничения като неразрешаването на клиентите да качват файлове по-големи от определен размер, да не могат да съхраняват по-голям брой файлове от определен от тях лимит, да не могат да използват хостинг пространството за друго освен за сайта, да не могат да го използват за съхранение на архиви. По този начин клиента реално няма как да използва неограничено дисково пространство.\nОфертата за неограничено дисково пространство има своите плюсове. За да разберете дали офертата с неограничено дисково пространство е по-добра от тази с ограниченото, трябва внимателно да прочетете условията за ползване на услугата и да проверите какви допълнителни ограничения са въведени от съответната хостинг фирма. NS1 предлага хостинг планове с неограничено дисково пространство, което не може да бъде използвано за съхранение на бекъпи и има различен лимит за всеки от плановете за броя на файлове и директории, които могат да бъдат създадени, но тези лимити са значително по-високи от лимитите на нашите конкуренти с хостинг планове ограничени както по пространство така и по използването на това пространство и файловете, които можете да създадете в него. Прочетете внимателно условията за ползване, за да вземете правилното решение. Неограниченото дисково пространство ще Ви даде спокойствие, че Вашия акаунт никога няма да спре да работи, защото е останал без свободно пространство. За момента само в NS1 можете да си купите хостинг план с неограничено дисково пространство и в същото време по-малки ограничения от гледна точка на брой файлове, които можете да създадете.\nНеограниченият трафик се предлага от повечето по-големи хостинг фирми. Причината е, че цената на интернет свързаността намаля значително в последните няколко години. Това позволи на хостинг фирмите да не лимитират хостинг плановете и да позволяват всеки сайт да харчи колкото му е нужно. Това понятие обаче отново както неограниченото пространство не може да бъде използвано като наистина неограничено. То просто означава, че никога няма да Ви се наложи да плащате допълнително за трафик, но не означава, че нямате ограничение и ще имате възможност например да изхарчите 20TB трафик на месец от споделен хостинг план с месечна такса 5 лв. на месец. Това е така, защото Вашият план ще достигне други ограничения. Такива ограничения са процесорните ресурси например. За да може един сайт да изхарчи толкова трафик за 1 месец, той трябва да е изключително популярен. Когато един уеб сайт има голям брой посещения той използва и значителни процесорни ресурси, които са нужни за изполнението на скриптовете на уеб сайта, заявки към бази данни сървъра и т.н. Ако сайтът Ви е статичен пак няма да можете да изхарчите толкова трафик, защото хостинг фирмите или повечето от тях имат допълнителна клауза в условията за ползване и не позволяват хостването на сайтове, които са download ориентирани или свързани с потреблението на много трафик.\nТук може би Вие сами ще се досетите кой лимит ще достигнете преди да сте добавил неограничен брой уеб сайтове? С добавянето на все повече и повече сайтове се увеличават и общия брой посещения, които идват към Вашия хостинг план и с това се увеличават изразходваните от него процесорни ресурси и оперативна памет. Всяка хостинг фирма има ограничения за процесорно време и оперативна памет. След като добавите достатъчно на брой сайтове, които да генерират достатъчно посещения, че да достигнете ограничението за системни ресурси, Вие ще получите е-мейл от хостинг доставчика си, че вече е време да преминете на по-голям план.\nНяма нищо нередно в казаното горе и няма нищо нередно в предлагането на неограничен хостинг. Важното е да прочетете условията за ползване преди да направите поръчката за съответната услуга, за да сте наясно какво точно получавате и да си спестите разочарование на по-късен етап. Хостингът с неограничено пространство, трафик, уеб сайтове, е-мейли и т.н. е по-доброто решение, защото Ви дава спокойствие, че нямате преки ограничения на хостинг плана. Това не означава, че хостинг планът Ви е напълно неограничен. Има косвени ограничения, за които обяснихме по-рано в темата, но те присъстват и в хостинг планове с ограничено дисково пространство и ресурси.


Tag Heuer се превърна в поредния спонсор на Висшата лига | Bloombergtv.bg\nTag Heuer се превърна в поредния спонсор на Висшата лига\nЧетири от седемте спонсорски компании вече са ясни\nЧетири от седемте спонсора на Висшата лига за новия сезон. Снимка: Bloomberg TV Bulgaria.\nОт следващия сезон английската Висша лига няма да разчита на главен спонсор, какъвто до момента беше Barclays. Британската банка остава сред спонсорите на английското първенство, но вече няма да спонсорира Висшата лига с 40 млн. паунда, както досега, в замяната на това името ѝ да бъде част от името на Висшата лига.\nЗа сметка на това Висшата лига ще разчита на множество официални спонсори в различни сфери. Nike ще бъде официален спонсор за топките, EA Sports ще бъде спонсор за спортните технологии. Ще има и официална бира на Лигата.\nПоследните новини в този аспект идват от швейцарския производител на часовници Tag Heuer, който подписа 3-годишен спонсорски договор с Висшата лига на стойност 15 млн. паунда. Логото на компанията ще бъде поставено на таблото на четвъртия съдия, с което той показва колко е добавеното време на мача и номерата на смените. Tag Heuer вече има договори с германската Бундеслига и с Американската МЛС.\n„Това вероятно е най-големият ни спортен спонсорски договор“, каза Роб Дайвър, генерален директор на Tag Heuer за Великобритания.\nПовече за финансирането на Висшата лига, на отборите в нея и алтернативните инвестиции във футболни бонове можете да видите във видеото:


Проблеми със стомаха или малокръвие - езикът говори - bolenzdrav.com\nОблагане в жълто насочва към проблеми с черния дроб\nКафявият цвят издава проблеми с храносмилането\nУдебелени вени под езикаа са знак за болно сърце\nЕзикът е като огледало за първите признаци на редица заболявания. Наред с това имаа някои основни функции – отговорен е за индивидуалното усещане на студ и топлина, а също и за болка. Свързан е чрез 4 големи нерва директно с мозъка, но и с вътрешните органи. Затова промяната на формата и цвета му може да е сигнал за нарушени функции в тялото ни или заболяване. Диагностиката по езика се практикува от хилядолетия в източната медицина. Как обаче да знаем кое е нормално и кое не?\nВажно е да си създадем навика редовно да наблюдаваме езика, съветват медици. Така по-лесно ще се ориентираме, ако има промени. Самоконтролът се прави най-добре сутрин на гладно, направо след ставане от леглото. Вземете огледало и застанете на добре осветено място срещу прозореца. Изкуственото осветление в банята може да ви попречи да забележите промяната в цвета.\nПодут език и облагания с различен цвят\nВторото, за което трябва да следите, е формата. Огледайте дали езикът не е отекъл или подпухнал, дали няма удебелявания, или пък не се е свил. Важно е също така на кое място се наблюдават промените – на върха, в средата, отстрани или в основата. Всеки участък от езика се свързва с определен орган или група органи. Обложеният език е признак за нарушена функция на някой от вътрешните органи. Дебелият бял слой на обложения език по правило е индикация за настинка или смущения в стомашно-чревния тракт. Бяло облагане по дължина в средата сочи проблем с панкреаса. Гъбичната инфекция в организма се издава чрез жълтеникаво-бял слой. Ако облагането е по-скоро жълто, трябва да прегледаме черния дроб или жлъчката. Същият симптом се наблюдава понякога и при температура.\nКафявото облагане е признак за общи смущения в храносмилането или промени в стомашно-чревния тракт. Ако е съпроводено с леко подуване, може да е налице слабост на бъбреците. Ако кафеникавият слой е само от едната половина на езика, може да имаме възпаление на средното ухо от същата страна. Бледият език с червени петънца може да насочи лекаря към диагноза, свързана с дихателните пътища, например астма. Червеният език, който изглежда като „лакиран“, издава хронично заболяване на черния дроб. Интензивно червено оцветяване се наблюдава при скарлатина.\nСивият език е признак за малокръвие. Най-неприятно е оцветяването в черно. То сочи слабост на имунната система и може да е предвестник на тежки заболявания като левкемия. Тъмният слой върху езика може да се дължи и на лечение с някои антибиотици. Ако езикът е подут и отстрани има отпечатъци от зъбите, най-вероятно щитовидната жлеза не функционира в достатъчна степен или пък човекът има проблеми с черния дроб. Прекаленото уголемяване се свързва с тумор на мозъка. Внезапното му осезаемо подуване е знак за алергия.\nОбезводняване или висока кръвна захар\nПонякога езикът е възпален и сякаш пари. Това се дължи на липса на желязо и на витамин В12. Може да е свързано с малокръвие или диабет. Все пак не надценявайте собствените способности сами да си поставите диагноза според състоянието на езика. Препоръчва се почистването на езика да става два пъти дневно.\nПроблеми със стомаха или малокръвие – езикът говори беше последно модифицирана от: август 14th, 2018 Iliana Angelova


Валят смъртни заплахи за Наталия Гуркова, след разстрела на съпруга ѝ! След инцидента миската...\nВалят смъртни заплахи за Наталия Гуркова, след разстрела на съпруга ѝ! След инцидента миската…\nНа 24 септември вечерта бе убит Джордже Михалевич – съпруг на Мис България 1999 Наталия Гуркова. От отмъщение на сръбската мафия до провалена сделка с наркотици са версиите за убийството на диамантения бос. След новината за инцидента красивата миска се покри. А хора от обкръжението й издадоха, че се страхува за живота си, пише в. „ШОУ“ в новия си брой.\npreviousОт МВР с голям удар на АМ "Тракия"! Край 64 километър, полицаи заловиха 18 имигранти, които...\nnextОт NASA: Идва студ, какъвто светът не помни! Сателитите им предадоха шокиращи данни!


Spellbound by DIMMU BORGIR в Каварна - Tangra Mega Rock\nSpellbound by DIMMU BORGIR в Каварна\n'THRASH 'TILL DEATH 2009' - DIMMU BORGIR, Korozy, The Revenge Project, Serpentine Creation\n15.08.2009, Каварна, стадион 'Калиакра'\nтекст: Ивайло Александров, снимки: Георги Георгиев\nЧудовищни! Не мога да опиша явлението Dimmu Borgir по друг начин. Норвежките метъл лидери са една от най-безкомпромисните банди, които човек може да има щастието да гледа на живо. Стена от звук, сцената им е като роден дом, а музиката... може отдавна да не свирят TRVE KVLT блек метъл, но титаничните им композиции отвяха като цунами каварненския стадион на 15 август.\nМеломанията понякога е досадна болест. Особено когато в рамките на три дни се сцепиш от път, за да гледаш няколко любими банди, пръснати из България. Бургаски дух, каварненски фест и после обратно в Бургас за Clawfinger. Но пък това е и един от факторите, които ни правят по-различни и сплотени в немалката общност на фестивални пътешественици и музикални фетишисти.\nЛетящите маршрутки на черноморието ни откараха за 5 часа от Spirit of Burgas до Thrash Till Death, включвайки чакането по гарите, плескавицата в бургаския ресторант Белград (да, тук май всички обичаме сръбската столица... и скара) и задължителните за такъв род трипове бири в литри.\nКаварна ни прие към 18.30, с достатъчно време за един душ по квартирите, хигиенизация и лек марш на скок към стадион Калиакра, където вече се стичаха групички черноризци и тук-там някой омацотен фасадно орк. Стадион – широк, публика – рехава.\nПоне в началото, за изпълнението на отварящите Serpentine Creation. “Satan made us do iiiiiit!” изврещя Влад и нахлу половин час свирепо безбожие. Музиката на софиянците не впечатлява с особена оригиналност и малко след края на сета им бързо забравихме за какви точно богохулства иде реч в песните им. А и как не – предстоеше може би най-здравата родна екстремна група в последните години.\nThe Revenge Project отдавна няма смисъл да се доказват, портфолиото им е достатъчно дебело, а талантът им се чува от километри при насрещен вятър. Без никакво бавене вкараха директен тупаник с 'Anger to Dwell', тълпата завря и се развихри доста стабилно пого. Така е, на бургазлиите определено им отива голяма сцена. Стегнат звук, здрави ревове от Max Pain, страхотни китарни дуети и рифово-ритъмен ураган. Как да стоиш мирно?! Половин час абсолютен метъл кеф.\nСитуацията с Korozy е малко особена. Безспорно заслужен култов статус с всичко, което направиха преди години, но дългото време на неактивност има плюсове и минуси. Плюс е огромното желание и хъс, с които Гани и момчетата му се изправиха и поеха щафетата. Липсва му явно свиренето на живо. Но пък и тук е лекият негатив – не осбено силно сработване на музикантите, отшумяла актуалност и на материал, и на звучене и се забелязваше лека несигурност при изпълнението им.\nМнение – трябваше The Revenge Project да са третата банда.\nЧакахме към 30-40 минути, публиката се посгъсти до около 3 хиляди души (приятна изненада, очаквах по-малко), докато сцената потъна в мрак и се разнесе помпозна интродукция. И изригна 'Spellbound'! Ебаси майката! Такова начало на концерт няма. Полудяхме. Директен билет за планета Лудост.\nВсички, повтарям, всички изпънаха рога и юмруци и полетяха хиляди коси в безспирна въртележка. А Dimmu Borgir мачкат на концерт. Ебати плътния саунд, ебати стабилното отношение от сцената, ебати свирнята! Извинете за тавтологията, обаче този спектакъл на мрака трудно влиза във вербален костюм. Норвежците излизат и владеят. Повече е трудно да се каже.\nУбийствена банда и страхотен сетлист, който включваше парчета от почти цялото им творчество, Естествено, беше обърнато и внимание на последния засега албум 'In Sorte Diaboli” (The Serpentine Offering, The Chosen Legacy)'. Но и здраво присъстваха стари и любими песни като 'Kings of the Carnival Creation', 'IndoctriNation', 'Relinquishment Of Spirit And Flesh...'\nШаграт е изключителен фронтмен, който знае как да печели публиката. Кански крясъци и типичният му киселинно-отровен рев извикаха вълна от фурор, докато се лееха химните на групата. А гигантът Вортекс ни почерпи със специфичните си чисти вокали и дирижираше тълпата, размахвайки бас-китарата си като викинг боен чук.\nКласическата 'Mourning Palace' закри стандартния сет, а минути по-късно чухме и смазващата 'Puritania', “песен, която създадохме, за да свирим на живо, на фестивали като този”.\nБесният риф и извратеният ритъм на песента ни заляха и в миг облаци, трева, сцена и хора се размазаха пред очите, докато вратовете, кръстовете, телата се извиваха рязко в истеричен ритуал на здрав хедбенг.\nВтори бис, 'Progenies Of The Great Apocalypse', последен ураганен удар и останаха пищящи уши, болящи вратове, пресен спомен и обещанието на Шаграт, че ще се върнат. Тук хвърляме няколко метана пред висчки (не)светии да е по-скоро...\nFaith No More, Dimmu Borgir и Clawfinger за три дни... А се задава свирепа есен. Рогата горе!


Окончателни данни: Българските избирателите не гласуваха убедено\nНачало Начало Окончателни данни от ЦИК: Българските избирателите не гласуваха убедено за промяната\nПри гласували общо 3 254 899 българи(по данни на ЦИК) по време на парламентарните избори най-голяма част от хората – 837 671 са гласували за коалицията ГЕРБ-СДС. На второ място е партията на Слави Трифонов „Има такъв народ”, която получи и най-голяма подкрепа от сънародниците ни зад граница. Общият брой на гласувалите за формацията е над половин милион – 564 989. Трета политическа сила е БСП, която е получила 480 124 гласа. ДПС и „Демократична България” са със сходен брой гласове – съответно 335 701 и 302 270. Последната партия, която влиза в парламента е коалицията „Изправи се! Мутри вън!”, като за нея са гласували 150 921 българи.\nРезултатите от изборите показват, че макар ГЕРБ да е победител с общо 26,18% от гласовете, доверието в партията отбелязва значителен спад. Такава тенденция се забелязва при всички партии на статуквото. За сметка на това в Народното събрание тази година влизат 3 нови партии – „Има такъв народ” с 17,66%, която е и втора политическа сила, „Демократична България” с 9,45%, както и „Изправи се! Мутри вън!” с 4,72%.\nпредишна статияГеорги Кадиев: Икономиката ни има ресурс да върви в правилната посока, независимо от правителството\nСледваща статияМая Манолова: Ще търсим подкрепата на ДБ и ИТН за съдебна реформа


ВАШИЯТ ОНЛАЙН СЪНОВНИК: 3-те зодии, които имат най-лош късмет\n3-те зодии, които имат най-лош късмет\nКъсметът е едно от нещата, които винаги си пожелаваме и се надяваме да имаме. Късмет в работата, късмет в любовта и в личния живот. Някои от нас просто са родени без късмет и нещата при тях се случват с повече труд. Важно е да знаем как да успяваме и да не разчитаме само на късмета си.\nТова са 3-те зодии, които имат най-малко късмет в живота:\nПредставителите на тази зодия умея да решават проблемите на околните, но много рядко стигат до решаването на своите собствени. Животът постоянно ги изненадва неприятно - често пъти любовта им трае малко, защото не попадат на точния човек. Работата не върви, защото имат лошия късмет да се озоват на грешното място с грешните хора.\nВезни Несправедливостта е най-голямата болка на Везните. Виждат я навсякъде около себе си и не понасят, когато животът постъпва несправедливо и с тях. Везните харесват красиви и луксозни неща, но рядко имат късмета да се сдобият с нещо подобно. Направят ли го, често пъти го губят по едни или други причини. Най-голямата несправедливост за този зодия е, че често пъти й изневеряват.\nРиби Животът на Рибите не е лек, защото са много доверчиви и за нещастие попадат на хора, които се възползват от това. Най-голямото разочарование на Рибите е това, че късметът ги напуска в секундата, в която се влюбят... и все попадат на неподходящия човек.\nв 0:24 ч.


Бизнес :: КЕВР решава за новото поскъпване на водата :: Monitor.bg\n07:21 07 Декември 2017 515 Видяно 0 Споделяния Коментари\nКомисията за водно и енергийно регулиране (КЕВР) се очаква да обяви днес решението си дали водата в 14 града у нас ще поскъпне. Очакванията са скокът в цените да е с до 20%.\nВ столицата планираното увеличение е нови 9,3%, след увеличението с 18% от март. Така кубик вода от Нова година може да струва 2,36 лв. вместо 2,16 сега, съобщи бТВ. Предвиденото увеличение за Варна е 7 стотинки за кубик. Най-голямо – с 20%, е увеличението на водата в Ямбол, както и във Враца – с 13%.


С отлично шоу пред 4 000 ЦСКА се завърна с победа в Европа (ВИДЕО)\nСпорт » ВОЛЕЙБОЛ » С отлично шоу пред 4 000 ЦСКА се завърна с победа в Европа (ВИДЕО)\n11 Яну 2017 21:37\t 0 199\nЦСКА победи с 3:1 гейма швейцарския шампион Амрисвил пред около 5000 зрители в Арена Армеец.\nАрмейците започнаха вихрено и бързо затвориха първия гейм с 25:16 точки. Във втората част срещата бе значително по-оспорвана, но все пак възпитаниците на Александър Попов отново успяха да наложат волята си и спечелиха с 25:22.\nАгитката пък оказа невиждана в последните години подкрепа на волейболен мач и превърна залата в истински ад за гостите от Швейцария, а хореографията беше на световно ниво.\nЗа съжаление третата част обаче не протече според очакванията. Състезателите на Амрисвил използваха отпускането в армейските редици и бързо поведоха в резултата, като успяха да задържат аванса си до края на гейма и така намалиха резултата.\nВ решителната четвърта част на терена отново имаше само един отбор и това бе ЦСКА. Червените стартирата колебливо и допуснаха 0:3 точки, но след това направиха уникална серия от девет поредни точки и предрешиха спора.\nВ крайна сметка ЦСКА затвори гейма на 17 и така спечели ценна победа с 3:1 гейма. След седмица предстои реванш в Швейцария, където армейците трябва да спечелят поне един гейм.\n10 Яну 2017 16:55 0 382\n"Металика" подгрява феновете преди мача на ЦСКА в "Арена Армеец"\n10 Яну 2017 11:40 0 169\nИранка ще играе със забрадка в Шумен, ВВС прави филм за нея\n08 Яну 2017 17:10 0 180\nМладите "лъвове" спечелиха световната квалификация\n04 Яну 2017 16:49 0 148\nПламен Константинов с високо признание в Русия


Вестниците на Пеевски, бТВ и Нова: Знае ли се какъв е планът? – News 20\nНа българския медиен пазар настъпи не просто промяна, а сътресение: бТВ и Нова сменят собствениците си, Пеевски продава вестниците си. Какво означава това за България? Отговорите търси Емилия Милчева от Дойче Веле Три месеца преди редовните парламентарни избори, на българския медиен пазар става не просто промяна, а сътресение: бТВ и Нова телевизия преминават в ръцете на чуждестранни собственици. […]\nPreviousМатематикът Петър Велков срещу Карбовски: За разлика от Вас моята майка е горда с това, което правя\nNextАнтон Хекимян става шеф на новините в bTV, Венелин Петков е отстранен


Аз уча – аз успявам – девизът на 106 ОУ – Roma Standing Conference\nHomeAll Posts...Аз уча – аз успявам...\nSeptember 15, 2020 923Views 2Likes admin\nРазговор с Росен Богомилов – зам.-директор на 106 ОУ “Григорий Цамблак”\nЗдравей Росен, как мина първия учебен ден при вас? Беше ли празнично или с оглед ситуацията, в която сме, не чак толкова?\nРосен: Както при нас, така най-вероятно и във всяко едно училище се опитахме да спазим всички мерки за безопасност при Ковид-19. Със сигурност беше празнично. Усещахме онази любов, която 7 месеца не бяхме виждали на живо, а това е любовта на децата и жаждата в очите им за знание. Това е нещото, което даде сили на нас учители и директори да продължим, въпреки трудностите и ограниченията, които ни изисква така създадената ситуация. Това, което ми прави впечатление, отварям една скоба да кажа, че аз от 8 години вече откривам 15-ти септември, но за съжаление никога не съм виждал София по-непразнична. Някак си празничното и еуфорията се случи само вътре в дворовете на самите училища и класни стаи, а извън тях сиво, мрачно, което никога не е било до този момент. Разбираемо е, все пак сме в пандемия.\nКолко деца има в твоете училище? Ще успеят ли да се справят с носенето на маски, особено първолаците и каква е организацията при вас?\nРосен: В нашето училище /106 ОУ Григории Цамблак/ се обучават 130 ученици в дневна форма и 80 в различни такива. Тази година имаме 20 първокласника. Носенето на маски е предизвикателство, пред което предстои да се изправим в училище. Носенето им ще бъде само по време на междучасията и в коридорите. До този момент бяхме на кабинетна система, а сега с оглед на мерките за безопасност минаваме на класни стаи, така че да няма движение на учениците, а само на учителите. Разделихме входове за начален и прогимназиален етап, така че да няма струпване на ученици на едно място.\nОсигурихме и необходимото количество дезинфектант, обезпечили сме училището и с маски. На всеки два час във всяка класна стая и коридорите ще бъдат дезинфекцирани. Храната на децата ще бъде доставена от кетъринг в стаите, така че да не се разхождат децата излишно.\nДостъпът до училищната сграда за външни лица е максимално ограничен. Родителите не могат да влизат в сградата. Всяка сутрин медицинското лице, което работи в училището ще проверява температурата на идващите ученици. Учителите, които водят часове ще ползват маска или шлем, които сме осигурили.\nВходовете за учениците от начален етап и подготвителните групи са от едната страна на училището, а учениците за прогимназиален етап е от другата страна на училището, за да не се допуска струпване на ученици на едно място. Малките ще бъдат вземани от своите класни ръководители. Учениците от прогимназиален етап ще бъдат посрещани от учителя, с когото имат първи учебен час.\nЗа максимално добра ефективност и комуникация с родителите от тази година ще работят двама образователни медиатори, които ще съдействат на учителите. Те ще съдействат и при евентуално появяване на симптоми, наподобяващи наличието на Ковид-19, за да не се стресира детето и максимално бързо да се прибере от родителите си.\nАко се окаже така, че децата трябва да преминат в онлайн обучителна среда, вие готови ли сте и като цяло ромските деца готови ли са се включат в онлайн обучителен процес?\nРосен: На този етап нямам поглед върху останалите училища, в които преобладават ученици от ромски произход, но за нас мога да кажа, че ние сме много по-подготвени от отколкото през март месец. Успяхме да осигурим устройства за децата, които нямат, както и интернет достъпност. Така, че при едно евентуално излизане в онлайн обучителна среда, това да не възпрепятства тяхното усвоявания на знания, умения и усвояване на учебното съдържание от учебните програми.\nБлагодарение на реализиран проект от нас към Център за образователна интеграция на деца и ученици от етнически малцинства, успяхме да закупим тези устройства. Всички деца и учители имат акаунти в програмата Teams. Още утре всички ще си получат акаунтите. Надяваме се и на подкрепата на двамата медиатора, които сме назначили, за да помогнат при евентуална онлайн обучителна среда. Към днешна дата мога да кажа, че ние сме готови да преминем към обучение в електронна среда.\nВярвам, че образованието има силата да променя съдби към по- добро, за да живеем в една по- стабилна и демократична страна. Обръщам се към колегите, като им пожелавам да бъдат вдъхновени и изпълнени с любов, а към учениците – радвайте се на ученическите години, мечтайте смело и бъдете отговорни!\nА как мина първият учебен ден при вас? Споделете снимки, коментари в страницата ни във фейсбук.\nромски децаучебна година


BEST KEPT SECRET - парти - GoGuide.bg\nBest Kept Secret се завръща на собствена територия във „Фабрика 126“ с разбиващо парти.\nвход 10/15 лв. лева\nПетъчната ти селекция от парти дестинации, определено е нещо като личната ти карта и много точно ни показва как ги виждаш нещата в екзистенциален план. Ето защо, за да не се излагаме пред чужденците и за да си сигурен че ще присъстваш на най-доброто, от най-доброто – е просто задължително да избереш партито на Best Kept Secret, този петък (18.05.2018 г.) във „Фабрика 126“.\nКакто сам знаеш платформата за партита Best Kept Secret ни е любима, защото всеки път ни изненадва с нестандартна локация, гост-изпълнители и яка музика, които карат сърцата ни да ликуват в екстаз.\nТози път положението няма да е по-различно – „Фабрика 126“ предоставят пространство отвън, за да може хората да се забавляват и на открито, а от J&B ще ви посрещнат с уелкъм дринк. В голямата зала ЖЛЪЧ ще лее жупел и лирики заедно с Fyre. Зад тях на миксерите ще видиш SAVA, TKNQ, TYRBO, DopeZoo със специален авторски сет в 1:30 ч., а нежното попълнение ще е от мацките от Bad’n’boujee, които ще вият кръшни снаги във втората зала.\nВърхът на вечерта ще бъде официалната премиера на новото парче на ЖЛЪЧ и Best Kept Secret – KURAC, което излезе в понеделник. ЖЛЪЧ и Сава се обединиха и показаха как се прави качествен трак, а ако още не си запознат – направи го бързо ето тук.\nЗа финал ти казваме, че ако си бил на партитaта миналия сезон – определено знаеш какво ще се случи и знаеш, че не трябва да го пропускаш. Организаторите ни прошепват, че предстоящото весело със сигурност ще е едно от най-силните им изпълнения, така че нямаме търпение!\nАко пък ти е свободен следващият петък - виж тук как може да го прекараш супер.